**Likumprojekta "Par Vienotās patentu tiesas Ziemeļvalstu-Baltijas valstu reģionālās nodaļas izveides nolīgumu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai saskaņā ar likuma "Par Latvijas Republikas starptautiskajiem līgumiem" 9. pantu apstiprinātu 2014. gada 4. martā Briselē parakstītu starptautisku līgumu "Nolīgums par Vienotās patentu tiesas Ziemeļvalstu-Baltijas valstu reģionālās nodaļas izveidi" (turpmāk – Reģionālās nodaļas nolīgums).Reģionālās nodaļas nolīgums tika parakstīts saskaņā ar Latvijas Republikas Ministru kabineta 2014. gada 25. februāra sēdē (protokols Nr. 12 18. §) pieņemto lēmumu - atbalstīt Reģionālās nodaļas nolīguma parakstīšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Realizējot 2013. gada 19. februārī Briselē parakstītā starptautiskā līguma „Vienotās patentu tiesas izveides nolīgums” (turpmāk – VPT nolīgums) 7. panta 5. punktā noteikto, kas paredz divu vai vairāku līgumslēdzēju dalībvalstu tiesības veidot Vienotās patentu tiesas (turpmāk - Tiesas) reģionālo nodaļu, kā arī pamatojoties uz Tiesas statūtu 18. pantu, 2014. gada 4. martā Latvija, Lietuva, Igaunija un Zviedrija parakstīja Reģionālās nodaļas nolīgumu, tādējādi kopīgi izveidojot Tiesas Ziemeļvalstu-Baltijas valstu reģionālo nodaļu (turpmāk – reģionālā nodaļa). Par Reģionālās nodaļas nolīguma saistību izpildi ir atbildīga Tieslietu ministrija. Saskaņā ar Reģionālās nodaļas nolīguma 9. pantu tas stājas spēkā tad, kad divas līgumslēdzējas valstis, ieskaitot galvenās mītnes un apakšreģistra līgumslēdzēju valsti, ir apstiprinājušas Reģionālās nodaļas nolīgumu un ratificējušas VPT nolīgumu. Līdz ar to, Reģionālās nodaļas nolīguma spēkā stāšanās ir atkarīga no VPT nolīguma spēkā stāšanās.Saskaņā ar VPT nolīguma 7. panta 5. punktu līgumslēdzējas valstis rada iespēju tam, lai Tiesas reģionālā nodaļa varētu izskatīt lietas vairākās vietās. Tas nozīmē, ka tiesvedības process varētu norisināties arī Latvijā, ja kāda no strīdā iesaistītajām pusēm būs fiziska vai juridiska persona no Latvijas, tādējādi atvieglojot jautājumu par ceļa un dzīvošanas izdevumiem, ja fiziskajām un juridiskajām personām būtu jādodas uz lietu izskatīšanu citā Eiropas Savienības dalībvalstī. Ikviena līgumslēdzēja valsts, kas ir reģionālās nodaļas dalībvalsts, paredz materiāli tehnisko nodrošinājumu lietu izskatīšanai attiecīgajā valstī.Pamatojoties uz Reģionālās nodaļas nolīguma 4. pantu, reģionālās nodaļas tiesvedības valoda ir angļu valoda, savukārt mutiskās tulkošanas iekārtu izmantošana lietu izskatīšanas laikā tiek nodrošināta saskaņā ar VPT nolīgumu un Tiesas reglamentu.Saskaņā ar Reģionālās nodaļas nolīguma 5. pantu reģionālās nodaļas galvenā mītne un tās apakšreģistrs atrodas Stokholmā, Zviedrijā, un izdevumus, kuri rodas saistībā ar galveno mītni un apakšreģistru un kuri netiek segti no Tiesas budžeta, apmaksā Zviedrija.Lietu izskatīšana reģionālajā nodaļā paredzēta vairākās vietās, līdz ar to ikvienā reģionālās nodaļas dalībvalstī var notikt tiesvedība, kas tiks risināta atbilstoši VPT nolīgumam, savukārt reģionālās nodaļas dalībvalstu, tai skaitā Latvijas Republikas pienākums ir paredzēt materiāli tehnisko nodrošinājumu, tostarp telpas lietu izskatīšanai attiecīgajā valstī (mutiskā tiesvedība). Izvērtējot jautājumu par tiesas sēžu zāļu piemērotību ar vienota spēka Eiropas patentu saistīto lietu izskatīšanai, secināts, ka minēto lietu izskatīšanu ir iespējams nodrošināt jau esošajās tiesas sēžu zālēs, līdz ar to nav nepieciešams pieprasīt papildu finansējumu jaunas tiesu sēžu zāles aprīkošanai.Izdevumus, kas rodas saistībā ar lietu izskatīšanai nepieciešamo materiāli tehnisko nodrošinājumu, tostarp nepieciešamā administratīvā atbalsta sniegšanu, sedz attiecīgā līgumslēdzēja valsts, kura atbild par minēto nodrošinājumu, pamatojoties uz Reģionālās nodaļas nolīguma 3. pantu.Likumprojekta būtība:Likumprojekta 1. pants paredz, ka ar šo likumu Reģionālās nodaļas nolīgums tiek pieņemts un apstiprināts.Likumprojekta 2. pants nosaka institūciju, kas būs atbildīga par Reģionālās nodaļas nolīgumā paredzēto saistību izpildes koordinēšanu.Likumprojekta 3. pants paredz, ka Reģionālās nodaļas nolīgums stājas spēkā tā 9. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".Likumprojekta 4. pants paredz, ka likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Tieslietu ministrija.  |
| 4. | Cita informācija | Ar Reģionālās nodaļas nolīguma teksta tulkojumu latviešu valodā ir iespējams iepazīties šeit: <http://www.vvc.gov.lv/export/sites/default/docs/STA/Tulkojumi_no_anglju_val/Noliigumi/AGREEMENT_Nordic-Baltic_regional_division.doc>.  |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, tai skaitā mazie un vidējie uzņēmumi, kas savu likumisko tiesību aizsardzībai patentu jautājumos izmantos Tiesu.  |
| 2. | Tiesiskā regulējuma ietekme uz tautsaimniecību un administratīvo slogu | Reģionālās nodaļas nolīgums neradīs papildu administratīvo slogu un tiks īstenots no esošajiem administratīvajiem resursiem. Sagaidāmā Reģionālās nodaļas nolīguma ietekme uz tautsaimniecību un uzņēmējdarbības vidi būs pozitīva, jo ar VPT nolīguma spēkā stāšanos tiks novērsta nepieciešamība dublēt tiesvedības procesus dažādās iesaistīto valstu tiesās, tādējādi nepieļaujot situāciju, ka vairākos paralēli noritošos tiesas procesos patentaizsardzības jautājumos dažādās valstīs var tikt pieņemti atšķirīgi lēmumi, kā tas ir šobrīd. Līdz ar to sagaidāma arī pozitīva finansiālā ietekme uz fiziskajām un juridiskajām personām, jo līdz ar Tiesas darbības uzsākšanu būs iespēja uzsākt vienu tiesvedību, kuras rezultāts būs saistošs visās VPT nolīguma, tostarp reģionālās nodaļas dalībvalstīs, nevis tiesāties katrā valstī atsevišķi, kā arī tiesvedības process norisinātos Latvijā, tādējādi atvieglojot ceļa un dzīvošanas izdevumus, ja fiziskajām un juridiskajām personām būtu jādodas uz lietu izskatīšanu citā Eiropas Savienības dalībvalstī. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts virzāms kopā ar likumprojektu "Par Vienotās patentu tiesas izveides nolīgumu".Papildus būs nepieciešams: 1. Veikt grozījumus Patentu likumā, papildinot to ar Reģionālās nodaļas nolīguma definīciju, atsauci uz Reģionālās nodaļas nolīguma piemērošanas jomu, kā arī papildinot to ar normām, kas paredzēs, ka strīdus, kas izriet no VPT nolīguma 32. panta, kuru pamatā ir: 1) vienota spēka Eiropas patents, 2) Eiropas patents, par kuru VPT nolīguma 83. panta 3. punktā paredzētajā pārejas periodā patenta īpašnieks nav atteicies no minētās tiesas ekskluzīvās kompetences, 3) papildu aizsardzības sertifikāts, kas pamatojas uz VPT nolīguma 83. panta 1. vai 2. punktā minēto patentu, var izskatīt saskaņā ar Reģionālās nodaļas nolīguma normām;
2. Izstrādāt grozījumus Civilprocesa likuma 30.2 nodaļā "Lietas par intelektuālā īpašuma tiesību pārkāpumiem un aizsardzību", papildinot to ar atsauci uz kompetenču sadalījumu, ņemot vērā Reģionālās nodaļas nolīgumā noteikto piemērošanas jomu.
 |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | VPT nolīgums, Reģionālās nodaļas līgums. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Likumprojekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Likumprojekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Reģionālās nodaļas nolīgums. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 2. pants | Latvijas Republikas Satversmes 92. pants;Patentu likuma 65. pants. | Atbilst pilnībā. |
| 3. pants | Likumprojekta 2. pants. | Atbilst pilnībā. |
| 4. pants | Patentu likuma 65. pants, kas tiks precizēts atbilstoši Reģionālās nodaļas nolīgumā paredzētajam. | Atbilst daļēji. |
| 9. pants | Likumprojekta 1. pants;Likumprojekta 3. pants. | Atbilst pilnībā. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts šo jomu neskar. |
| 2. | Sabiedrības līdzdalība projekta izstrādē | Tika apzināts šādu institūciju un nevalstisko organizāciju viedoklis par Latvijas iesaistīšanos reģionālās nodaļas izveidē: A/s "Sidrabe",A/s "Grindeks",A/s "Olainfarm",Rīgas Tehniskā universitāte,biedrība "Latvijas Tirdzniecības un rūpniecības kamera",biedrība "Latvijas Ķīmijas un farmācijas uzņēmēju asociācija", biedrība "Intelektuālā īpašuma aizsardzības starptautiskās asociācijas Latvijas nacionālā grupa", biedrība "Latvijas Patentu pilnvaroto asociācija (LPPA) ", biedrība "Latvijas Darba devēju asociācija".  |
| 3. | Sabiedrības līdzdalības rezultāti | Biedrība "Latvijas Darba devēju asociācija", biedrība "Latvijas Patentu pilnvaroto asociācija (LPPA)", A/s "Sidrabe" un A/s "Grindeks" atbalsta Latvijas iesaistīšanos reģionālajā nodaļā. Pārējās institūcijas un nevalstiskās organizācijas, kurām tika lūgts viedoklis, savu viedokli nesniedza.  |
| 4. | Cita informācija | Sabiedrības līdzdalība tika nodrošināta, izstrādājot informatīvo ziņojumu par starptautiskā līguma "Nolīgums par Vienotās patentu tiesas Ziemeļvalstu – Baltijas valstu reģionālās nodaļas izveidi" parakstīšanu (izskatīts Ministru kabineta 2014. gada 25. februāra sēdē, prot. Nr. 12, 18. §). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Reģionālās nodaļas nolīgumā paredzēto saistību izpildi koordinē Tieslietu mi­nistrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

30.08.2016., 9:39

1672

L.Mantiņa

67036739; Luize.Mantina@tm.gov.lv